text: Tip om øksemand i Børkop var falsk alarm 
  20 februar 2018 kl. 11.09
  Sydøstjyllands Politi rykkede i går ud med fuld styrke efter at havde fået et tip om, at øksemand og formodede bankrøver var set på Børkop Station. 
  En stor eftersøgning fandt sted i går aftes i Børkop.
  Klokken 20.00 kontaktede en mand Sydøstjyllands Politi. Han mente at have set den efterlyste øksemand og formodede bankrøver. Men senere på aftenen fik Sydøstjyllands Politi at vide, at den efterlyste var fundet på et hotelværelse i København og herefter anholdt.
  Mikkel Ross, vagthavende, Sydøstjyllands Politi: "Vi kunne ikke afvise, at det var den efterlyste. Vi kunne ikke afvise anmeldelsen. Det var en farlig gerningsmand, så vi kunne ikke tage nogle chancer."
  Blot 10 minutter efter Sydøstjyllands Politi fik anmeldelsen, var de til stede ved stationen i Børkop.
  - Vi kunne ikke afvise, at det var den efterlyste. Vi kunne ikke afvise anmeldelsen. Det var en farlig gerningsmand, så vi kunne ikke tage nogle chancer, siger Mikkel Ross, vagthavende, Sydøstjyllands Politi. 
  Indsatslederen rykkede hurtigt ud til stedet sammen med patruljevogne og hunde.
  Flere steder i Børkop satte Sydøstjyllands Politi en prop i ved trafikknudepunkter for at gennemsøge biler. 
  Efter to og en halv times søgning klokken 22.30 kunne Sydøstjyllands Politi pakke sammen, for da var den efterlyste mand anholdt i København.
  